فتح مکہ کے بعد بدیل مشرف باسلام ہوئے ، بعض ارباب سیران کے اسلام کا زمانہ فتح مکہ سے پہلے بتاتے ہیں،لیکن یہ صحیح نہیں ہے ، ان کو آنحضرتﷺ کے پاس بدیل کی آمد ورفت کے واقعات سے التباس ہوا ہے ، لیکن یہ آمد ورفت اسلام کی وجہ سے نہ تھی؛بلکہ معاہدہ کی وجہ سے تھی ، قبول اسلام کے وقت بدیل کی عمر97 سال کی تھی ،مگر داڑھی کے سب بال سیاہ تھے ،آنحضرتﷺ نے پوچھا عمر کیا ہے ، عرض کی 97 برس ، فرمایا خدا تمھارے جمال اوربالوں کی سیاہی میں اور ترقی دے ۔
Entity: فتح مکہ — Type: /event/military_conflict, /event